BG
23.5.2022 г.
Официален вестник на Европейския съюз
C 207/19
Преюдициален въпрос Може ли в случай на временно възстановяване на контрола по вътрешните граници, при условията, предвидени в дял III, глава II от Регламент (ЕС) 2016/399 (1), на чужденец, който идва директно от територията на държава — страна по Конвенцията, подписана в Шенген на 19 юни 1990 г., да бъде отказано влизане при проверка на тази граница на основание член 14 от посочения регламент, без да се прилага Директива 2008/115/ЕО (2)?
(1) (2)
Регламент (ЕС) 2016/399 на Европейския парламент и на Съвета от 9 март 2016 година относно Кодекс на Съюза за режима на движение на лица през границите (Кодекс на шенгенските граници) (ОВ L 77, 2016 г., стр. 1).
Директива 2008/115/ЕО на Европейския парламент и на Съвета от 16 декември 2008 година относно общите стандарти и процедури, приложими в държавите-членки за връщане на незаконно пребиваващи граждани на трети страни (ОВ L 348, 2008 г., стр. 98).
Преюдициално запитване от Tribunal du travail de Liège (Белгия), постъпило на 2 март 2022 г. — OP/Commune d’Ans (Дело C-148/22) (2022/C 207/27) Език на производството: френски Запитваща юрисдикция Tribunal du travail de Liège Страни в главното производство Ищец: OP Ответник: Commune d’Ans Преюдициални въпроси 1) Може ли член 2, параграф 2, букви а) и б) от Директива 2000/78/ЕО на Съвета от 27 ноември 2000 година за създаване на основна рамка за равно третиране в областта на заетостта и професиите (1) да се тълкува в смисъл, че разрешава на публична администрация да създаде напълно неутрална административна среда и съответно да забрани на всички служители, независимо дали са в пряк контакт с граждани или не, да носят символи на убеждения?
2) Може ли член 2, параграф 2, букви а) и б) от Директива 2000/78/ЕО на Съвета от 27 ноември 2000 година за създаване на основна рамка за равно третиране в областта на заетостта и професиите да се тълкува в смисъл, че разрешава на публична администрация да създаде напълно неутрална административна среда и съответно да забрани на всички служители, независимо дали са в пряк контакт с граждани или не, да носят символи на убеждения, дори ако тази неутрална забрана, изглежда, засяга предимно жени и поради това може да представлява скрита дискриминация, основана на пола?
(1)
OВ L 303, 2000 г., стp. 16, Специално издание на български език, 2007 г, глава 5, том 6 стр. 7.
Преюдициално запитване от Korkein oikeus (Финландия), постъпило на 15 март 2022 г. — Kopiosto r.y./Telia Finland Oyi (Дело C-201/22) (2022/C 207/28) Език на производството: фински Запитваща юрисдикция Korkein oikeus Страни в главното производство Жалбоподател: Kopiosto r.y.
Ответник: Telia Finland Oyi